section_heading: Životopis
paragraph_text: Član nove postave grupe Boa postaje 1989. godine, a u njoj je sve do prekida u radu, 1994. godine. U tom razdoblju grupa izdaje tri studijska albuma. Osim stalnih članova: Paolo Sfeci - bubnjevi, Mladen Puljiz - vokal, Slavko Remenarić - gitara i Buč - bas, u tom razdoblju sa sastavom surađuju i drugi poznati glazbenici: Vanna i Franciska Gluhak kao prateći vokali, Zvonimir Dusper, Ilan Kabiljo, Kruno Brezak i Gojko Tomljanović kao klavijaturisti, Saša Nestorović (soprano sax), Damir Lipošek - Keks (gitara), Dino Dvornik i Drago Mlinarec kao gostujući pjevači i drugi. 1992. godine Boa je pozvana da predstavlja Hrvatsku na Festivalu mladih umjetnika Mediterana u Barceloni, u povodu čega je izdan zajednički CD svih sudionika.